《谒阳明洞天》
宋代·陈起

羁游何事复来东，岂是三生太史公。
舞鹤台空丹蜕井，见龙坛古瑞名宫。
石帆酒甕遗秦迹，玉简金书閟禹功。
万壑松风秋愈壮，直将幽意问穹隆。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。